کرید ٣ (فیلم)
کرید ٣ () فیلمێکی درامی و وەرزشی ئەمریکییە، لە ساڵی ٢٠٢٣ لە دەرھێنان و ڕۆڵی سەرەکی مایکل بی جۆردن (لە یەکەم دەرھێنانیدا) لە سیناریۆیەکی نووسراوی کینان کوگلێر و زاکی بەیلینە. ئەم فیلمە درێژەی فیلمی کرید ٢ە، و بەشی سێیەمی زنجیرەی کریدە و نۆیەمین فیلمە لە زنجیرەی ڕۆکی. ئەندامانی دیکەی کاستەکە بریتین لە تێسا تۆمپسۆن، جۆناسان مەیجەرز، ود ھاریس، فلۆرییەن مۆنتینۆ و فیلیسیا ڕەشاد. ئەمە یەکەم فیلمە لە زنجیرەکەدا کە سیلڤستەر ستالۆن ڕۆڵی ڕۆکی بالبۆوای تێدا نەبێت، ھەرچەندە تا ئێستاش بەرھەمھێنەرە شانبەشانی دەرھێنەری فیلمی کرید (٢٠١٥) ڕایان کوگلەر. سێیەمین فیلمی کرید لە مانگی ئەیلوولی ٢٠١٩ بە فەرمی ڕاگەیەندرا و لە مانگی تشرینی یەکەمی ٢٠٢٠دا جۆردن بۆ دەرھێنان و ڕۆڵگێڕان دامەزرا. لە نێوان مانگەکانی تشرینی دووەمی ٢٠٢١ و ئەیلوولی ٢٠٢٢، مەیجەر و ئەکتەرەکانی دیکە پەیوەندییان بە پڕۆژەکەوە کرد و پشتڕاستکرایەوە کە ستاڵۆن کاستی نەکراوە. وێنەگرتنی سەرەکی لە کۆتایی مانگی یەکی ساڵی ٢٠٢٢ تا مانگی نیسان لە جۆرجیا، تامپا، فلۆریدا و لۆس ئانجلەس، کالیفۆرنیا ئەنجامدراوە. یەکەم فیلمە کە لەلایەن کۆمپانیای مێترۆ-گۆلدوین-مایر کە خاوەندارێتی کۆمپانیای ئەمازۆنە دابەش دەکرێت. چیرۆکەکەی: «ئەدۆنیس» ھەم لە ژیانی پیشەیی و ھەم لە ژیانی خێزانیدا سەرکەوتووە، بەڵام کاتێک ھاوڕێیەکی منداڵیی و یاریزانێکی بۆکسێنی پێشوو دەردەکەوێتەوە، ڕووبەڕووبوونەوەکە زیاتر دەبێت لە تەنھا شەڕێک.

ڕۆڵەکان 
 مایکل بی جۆردن وەک ئەدۆنیس کرید
 جۆناسان مەیجەرز وەک دۆم ئەندەرسۆن
 تێسا تۆمپسۆن وەک بیانکا تایلۆر
 ود ھاریس وەک تۆنی
 فلۆرین مۆنتینۆ وەک ڤیکتۆر دراگۆ
 فیلیسیا ڕەشاد وەک ماری ئان کرید

سەرچاوەکان 

فیلمە ئەمریکییەکانی دەیەی ٢٠٢٠
فیلمەکانی ٢٠٢٠ بە زمانی ئینگلیزی
فیلمە ئەمریکییە-ئەفریقییەکان
فیلمە پاشکۆیە ئەمریکییەکان
ئەو فیلمانەی دانراون لە ٢٠١٧
فیلمەکان کە لە ساڵی ٢٠٢٢ داندراون
فیلمەکان لە لۆس ئەنجلۆس دانراون
فیلمەکان کە لە ئەتلەنتا وێنەیان گیراوە
فیلمەکانی ئایماکس
فیلمەکانی وارنەر برۆس
فیلمەکان سەبارەت بە قسەی ناشرین